Na temelju članka 30. stavka 7. Zakona o održivom gospodarenju otpadom ("Narodne novine“

br. 94/13 i 73/17), članka 4. Uredbe o gospodarenju komunalnim otpadom ("Narodne novine" br. 50/17. i 84/19) i članka 34. Statuta Općine Dragalić ("Službeni glasnik“ br. 3/18), Općinsko vijeće Općine Dragalić na 16. sjednici održanoj 30.12.2019., donijelo je

**O D L U K U**

**o izmjenama i dopunama Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području općine Dragalić**

Članak 1.

U Odluci o načinu pružanja javne usluge prikupljanja miješanog komunalnog otpada i

biorazgradivog komunalnog otpada na području općine Dragalić („Službeni glasnik“ br. 1/18) iza članka 3. dodaje se novi članak 3.a koji glasi:

„Članak 3.a

 Korisnici javne usluge (dalje u tekstu: korisnici usluge) prikupljanja miješanog komunalnog

otpada i prikupljanja biorazgradivog komunalnog otpada razvrstavaju se u kategoriju:

– korisnika kućanstvo

– korisnika koji nije kućanstvo.

Korisnik iz stavka 1. podstavka 1. ovoga članka je korisnik usluge koji nekretninu koristi

trajno ili povremeno u svrhu stanovanja.

 Korisnik iz stavka 1. podstavka 2. ovoga članka je korisnik usluge koji nije razvrstan u kategoriju korisnika kućanstvo, a nekretninu koristi u svrhu obavljanja djelatnosti.

Članak 2.

Članak 7. mijenja se i glasi:

 „ Miješani komunalni otpad i biootpad prikupljaju se u standardiziranim spremnicima primjerenim potrebama korisnika. Stari papir, karton, tekstil, plastična, metalna i staklena ambalaža prikuplja se kod korisnika u standardiziranim spremnicima ili u PE vrećama za korisni otpad sa logom davatelja usluge i u standardiziranim spremnicima na zelenim otocima.

Standardizirani spremnici su volumena 80 litara, 120 litara, 240 litara, 1100 litara i 5000 litara.

Za korisnika kućanstvo spremnike za prikupljanje miješanog komunalnog otpada i biootpada i PE vreće za korisni otpad osigurava davatelj usluge.

Korisnik koji nije kućanstvo spremnik osigurava sam. Davatelj usluge mora korisniku omogućiti da kod njega kupi spremnik po tržišnoj cijeni ili da ga unajmi. U slučaju da korisnik samostalno kupuje spremnik na tržištu, prije kupovine mora se sa davateljem usluge konzultirati o tipu, boji i potrebnim tehničkim karakteristikama spremnika i tek nakon njegove pisane suglasnosti da isti zadovoljava tražene tehničke i vizualne karakteristike može pristupiti nabavki spremnika. Ako korisnik sam nabavi spremnik bez pisane suglasnosti davatelja usluge, a spremnik ne udovoljava traženim tehničkim zahtjevima, davatelj usluge može odbiti uvesti nabavljeni spremnik u sustav odvoza otpada.

Spremnike za prikupljanje starog papira, kartona, tekstila, plastične, metalne i staklene ambalaže osigurava Općina Dragalić.

Problematični otpad prikuplja se u spremnicima za problematični otpad koji se nalaze u mobilnom reciklažnom dvorištu.

Glomazni otpad prikuplja se u reciklažnom dvorištu i jednom godišnje na lokaciji obračunskog mjesta korisnika usluge.“

Članak 3.

U članku 14. stavak 1. podstavak 3. alineja 1. mijenja se i glasi:

„- stari papir i karton najmanje jednom mjesečno,

- plastična i metalna ambalaža najmanje jednom u dva mjeseca“

Podstavak 4. briše se.

Dosadašnji podstavak 5. postaje podstavak 4.

Podstavak 6. koji postaje podstavak 5. mijenja se i glasi:

• „Davatelj usluge je dužan u okviru javne usluge, od korisnika usluge jednom u kalendarskoj godini, u skladu s Planom odvoza glomaznog otpada, preuzeti glomazni otpad ukupnog volumena 3 m3 na obračunskom mjestu korisnika usluge, bez naknade. Korisnik usluge dužan je popuniti Zahtjev za odvoz glomaznog otpada, kojeg može preuzeti na mrežnim stranicama ili u sjedištu davatelja usluge. Na zahtjev korisnika, davatelj usluge preuzet će količinu glomaznog otpada ukupnog volumena koji je veći od 3 m3, uz naknadu na obračunskom mjestu korisnika.“

U stavku 2. riječi „(fizičke i pravne osobe)“ brišu se.

Članak 4.

U članku 15. stavak 2. i 3. brišu se a dosadašnji stavci 4. i 5. postaju stavci 2. i 3.

Članak 5.

U članku 21. stavak 2. podstavak 2. briše se zarez i dodaju riječi „ i kategoriju korisnika usluge na obračunskom mjestu,“

Članak 6.

U članku 23. stavak 1. mijenja se i glasi:

„Ako korisnik usluge postupa protivno Ugovoru, davatelj usluga ima pravo na naplatu ugovorne kazne.

Ugovornu kaznu u iznosu od 500,00 kuna davatelj usluge će naplatiti:

- ako korisnik komunalni otpad odlaže suprotno uputama i Obavijesti davatelja usluge,

 - ako korisnik svojim nemarnim postupanjem i lošim održavanjem dovede do uništenja spremnika davatelja usluga,

- ako korisnik usluge namjerno ošteti evidencijsku oznaku spremnika za elektroničko očitanje pražnjenja spremnika,

- ako je korisnik izjavio da kompostira kod kuće, ali to ne radi

- ako je korisnik podnio zahtjev za nekorištenje nekretnine, a istu je koristio ili nije dostavio odgovarajuće tražene dokaze.

Članak 7.

U članku 27. dodaje se stavak 2. koji glasi: „Davatelj usluge može, bez izmjene ove odluke, izmijeniti obračunsko razdoblje na tri mjeseca.“

Članak 8.

U članku 28. stavak 3. iza riječi „usluga“ dodaje se „(dalje u tekstu: obvezna MJU)“.

Stavak 4. mijenja se i glasi:

„Cijena obvezne MJU za korisnike usluge razvrstane u kategoriju kućanstva na području pružanja usluge jedinstvena je i mjesečno iznosi:

 - za korisnike koji samostalno kompostiraju vlastiti Bio otpad (MJUK) 42,00 kn bez PDV-a,

- za korisnike kojima se Bio otpad odvojeno skuplja i odvozi (MJUS) 64,00 kn bez PDV-a.

Cijena obvezne MJU za korisnike usluge razvrstane u kategoriju korisnika koji nisu kućanstvo jedinstvena je za sve potkategorije i mjesečno iznosi:

- za korisnike koji samostalno kompostiraju vlastiti Bio otpad (MJUK) 50,00 kn bez PDV-a,

- za korisnike kojima se Bio otpad odvojeno skuplja i odvozi (MJUS) 72,00 kn bez PDV-a.

Ako se na istom obračunskom mjestu korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunatu za kategoriju korisnika koji nije kućanstvo.“

U stavku 8. riječi „pravne osobe“ zamjenjuju se riječima „korisnici koji nisu kućanstvo“.

Članak 9.

U članku 29. dodaje se novi stavak 3. koji glasi:

„Korisnik usluge na obračunskom mjestu na kojem se ne obavlja djelatnost, razvrstava se u kategoriju korisnika kućanstvo.“

Dosadašnji stavak 3. postaje stavak 4.

Članak 10.

U članku 31. stavak 3. riječi „Pravne osobe i fizičke osobe-obrtnici koje“ zamjenjuju se riječima „Korisnici koji nisu kućanstva a“.

Članak 11

Ova Odluka stupa na snagu osmog dana od dana objave u „Službenom glasniku“.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKO VIJEĆE

KLASA: 363-01/19-01/26

URBROJ: 2178/27-19-2

Dragalić, 30.12.2019.

PREDSJEDNIK

OPĆINSKOG VIJEĆA

Mario Brađašević v.r.